Út af þeim vegi er hægt að taka veg merktan Ásbjarnarnes og í framhaldi heldur torfæra leið upp á Bjargás og út með Nesbjörgum að vestan . Þessir veiðistaðir eiga það sammerkt að niður að þeim flestum er nokkuð bratt en á flestum stöðum má auðveldlega ganga milli vatns og hlíðar . Nokkrir þekktir veiðistaðir eru við Ásbjarnarnes og þá helst norðan þess og austan . Ekki eru margir þekktir veiðistaðir við austanvert Hóp , helst undan bæjunum Haga og Leysingjastöðum . Hópið er fimmta stærsta náttúrulega vatn landsins og gætir þar flóðs og fjöru , misjafnt þó . Á mikilli fjöru stendur Þingeyrarif vel upp úr og skiptir vatninu nánast í tvennt þó alltaf skorti eitthvað upp á að það nái vesturbakkanum , en endi rifsins er nokkuð til marks um veiðilega staði norður með vesturbakkanum . Hópið á laugardagsmorgninum Undir Vaðhvammi Ásbjarnarnes , Vatnsdalsfjall í fjarska Skýjafarið Sólsetur við Hóp Miðnætti við Hóp Ætli það sér fiskur hér , gæti höfundur verið að velta fyrir sér